شەفەق نیوز/ تووڕ كۆمه‌ڵایه‌تیى ئینستاگرام ئاڵشتکردن ئەرا ماوەی وەختی ئه‌نجام دەێد و دوو تایبه‌تمه‌نی نوو تاقیکەێد.
له‌ بەیاننامەیگ كۆمپانیاى “مێتا” ئاشكەرای کرد دو تایبه‌تمه‌نی نووەگەی ئینستاگرام ك ئەرا وەکارهێنەرەێلی خرێدە وەردەس بریتین له‌ “لەرزین توورەگە” ک وەکارهێنەرەێلی ئاگاداکەێد لە هەبۊین هەر کێشە و گرفتیگ لە مۆبایلەێلیان بوود تەنیا وە لەرزانن مۆبایەگە، جوۊر وەختیگ هەژماره‌گە وە خاسی کار یکەێد، تەنیا وە لەرزانن مۆبایلەگە لەبان شاشەگەی بەشیگ دەرچێد لەلید پرسێد “گرفتیگ دێرد؟”
تایبه‌تمه‌نى دۊیەم تووڕەگە ئەوەس له‌مه‌ودۊیا وه‌كارهێنه‌رەێل توەنن لەمەوقەی پۆستكردن وێنه‌یگ وە هەڵە له‌نوان بڕیگ وینە ئه‌و وینەیە دیاریبكه‌ن ك تواد بسڕێد، چۊینکە لە وەرین ئەر گرفتیگ جوور یە ڕۊی بیاتاد پێویست بۊی  گشت وینەێلە بسریاتاێد.
مێتا باس لەوەشکرد، هەردگ تایبەتمەنییەگە ئەرا مەردم گرنگن و  داوایکردنە و ئێمەش بڕیار دایمنە ئەرایان دابینی بکەین.
